Document ID: 32012D0464

SKLEP KOMISIJE
z dne 23. julija 2012
o spremembi odločb 2006/861/ES, 2008/163/ES, 2008/164/ES, 2008/217/ES, 2008/231/ES, 2008/232/ES, 2008/284/ES ter sklepov 2011/229/EU, 2011/274/EU, 2011/275/EU, 2011/291/EU in 2011/314/EU o tehničnih specifikacijah za interoperabilnost
(notificirano pod dokumentarno številko C(2012) 4985)
(Besedilo velja za EGP)
(2012/464/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2008/57/ES Evropskega parlamenta in Sveta z dne 17. junija 2008 o interoperabilnosti železniškega sistema v Skupnosti (1) ter zlasti člena 6(1) Direktive,
ob upoštevanju naslednjega:
(1)
Člen 12 Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba o Agenciji) (2) določa, da mora Evropska železniška agencija (v nadaljnjem besedilu: Agencija) zagotoviti prilagoditev tehničnih specifikacij za interoperabilnost (v nadaljnjem besedilu: TSI) tehničnemu napredku in tržnim gibanjem ter družbenim zahtevam in predlagati Komisiji spremembe TSI, ki se ji zdijo potrebne.
(2)
Komisija je s Sklepom C(2007) 3371 z dne 13. julija 2007 Agenciji podelila okvirni mandat za opravljanje nekaterih dejavnosti v skladu z Direktivo Sveta 96/48/ES z dne 23. julija 1996 o interoperabilnosti vseevropskega železniškega sistema za visoke hitrosti (3) in Direktivo 2001/16/ES Evropskega parlamenta in Sveta z dne 19. marca 2001 o interoperabilnosti vseevropskega železniškega sistema za konvencionalne hitrosti (4). V skladu s pogoji navedenega okvirnega mandata je bila Agencija zaprošena, da spremeni tehnične specifikacije za interoperabilnost železniškega voznega parka za visoke hitrosti, tovornih vagonov, lokomotiv in potniškega železniškega voznega parka, za hrup, infrastrukturo, energijo, vodenje-upravljanje in signalizacijo, vodenje in upravljanje železniškega prometa, telematske aplikacije za tovorni in potniški promet, varnost v železniških predorih ter dostopnost za osebe z omejeno mobilnostjo.
(3)
Dne 31. marca 2011 je Agencija izdala priporočilo o specifikaciji za register infrastrukture, postopek za dokazovanje stopnje skladnosti z osnovnimi parametri TSI za obstoječe proge in poznejše spremembe TSI (ERA/REC/04-2011/INT).
(4)
Dne 9. junija 2011 je odbor, ustanovljen v skladu s členom 29(1) Direktive 2008/57/ES, podal pozitivno mnenje o osnutku izvedbenega sklepa Komisije o evropskem registru dovoljenih tipov železniških vozil in osnutku izvedbenegaa sklepa Komisije o skupnih specifikacijah za register železniške infrastrukture. Po sprejetju dveh aktov Komisije na podlagi teh osnutkov, in sicer Izvedbenega sklepa Komisije 2011/633/EU z dne 15. septembra 2011 o skupnih specifikacijah za register železniške infrastrukture (5) in Izvedbenega sklepa Komisije 2011/665/EU z dne 4. oktobra 2011 o evropskem registru dovoljenih tipov železniških vozil (6), je treba ustrezne TSI posodobiti, da se zagotovi globalna usklajenost.
(5)
Dodatek A k sedanjim TSI v zvezi z vodenjem in upravljanjem prometa se nanaša na različico 1 operativnih predpisov za Evropski sistem upravljanja železniškega prometa (ERTMS), ki so bili razviti na podlagi različice 2.2.2 specifikacij v zvezi z zahtevami sistema (SRS) za Evropski sistem vodenja vlakov (ETCS).
(6)
Specifikacije v zvezi z zahtevami sistema ETCS so dosegle stabilno različico 2.3.0.d. Ta se mora odraziti s posodobljenimi operativnimi predpisi za ERTMS v tehničnih specifikacijah za interoperabilnost v zvezi z vodenjem in upravljanjem železniškega prometa za konvencionalne in visoke hitrosti.
(7)
Dne 20. julija 2011 je Agencija v tehničnih specifikacijah za interoperabilnost v zvezi z vodenjem in upravljanjem prometa za železniške sisteme za konvencionalne in visoke hitrosti izdala priporočilo o spremenjenih operativnih načelih in predpisih za ERTMS (ERA/REC/08-2011/INT-ERTMS).
(8)
Dne 8. septembra 2011 je Agencija izdala priporočilo o dodatnih spremembah tehničnih specifikacij za interoperabilnost, da se popravijo napake in pomanjkljivosti (ERA/REC/07-2011/INT).
(9)
Zaradi praktičnih razlogov je primerno spremeniti serijo TSI z enim sklepom Komisije, da se izvedejo določeni popravki in posodobitve pravnih dokumentov. Ti popravki in posodobitve ne izhajajo iz globalne spremembe TSI ali širitve njihovega geografskega področja uporabe.
(10)
Zato je treba spremeniti naslednje odločbe:
-
Odločbo Komisije 2006/861/ES z dne 28. julija 2006 o tehnični specifikaciji za interoperabilnost v zvezi s podsistemom železniški vozni park - tovorni vagoni vseevropskega železniškega sistema za konvencionalne hitrosti (7),
-
Odločbo Komisije 2008/163/ES z dne 20. decembra 2007 o tehnični specifikaciji za interoperabilnost v zvezi z varnostjo v železniških predorih v vseevropskem železniškem sistemu za konvencionalne in visoke hitrosti (8),
-
Odločbo Komisije 2008/164/ES z dne 21. decembra 2007 o tehnični specifikaciji za interoperabilnost v zvezi s funkcionalno oviranimi osebami v vseevropskem železniškem sistemu za konvencionalne in visoke hitrosti (9),
-
Odločbo Komisije 2008/217/ES z dne 20. decembra 2007 o tehnični specifikaciji za interoperabilnost v zvezi z infrastrukturnim podsistemom vseevropskega železniškega sistema za visoke hitrosti (10),
-
Odločbo Komisije 2008/231/ES z dne 1. februarja 2008 o sprejeti tehnični specifikaciji za interoperabilnost v zvezi z obratovalnim podsistemom vseevropskega železniškega sistema za visoke hitrosti iz člena 6(1) Direktive Sveta 96/48/ES in o razveljavitvi Odločbe Komisije 2002/734/ES z dne 30. maja 2002 (11),
-
Odločbo Komisije 2008/232/ES z dne 21. februarja 2008 o tehnični specifikaciji za interoperabilnost v zvezi s podsistemom železniški vozni park vseevropskega železniškega sistema za visoke hitrosti (12),
-
Odločbo Komisije 2008/284/ES z dne 6. marca 2008 o tehnični specifikaciji za interoperabilnost v zvezi z energijskim podsistemom vseevropskega železniškega sistema za visoke hitrosti (13),
-
Sklep Komisije 2011/229/EU z dne 4. aprila 2011 o tehničnih specifikacijah za interoperabilnost v zvezi s podsistemom „železniški vozni park - hrup“ vseevropskega železniškega sistema za konvencionalne hitrosti (14),
-
Sklep Komisije 2011/274/EU z dne 26. aprila 2011 o tehnični specifikaciji za interoperabilnost v zvezi z „energijskim“ podsistemom vseevropskega železniškega sistema za konvencionalne hitrosti (15),
-
Sklep Komisije 2011/275/EU z dne 26. aprila 2011 o tehnični specifikaciji za interoperabilnost v zvezi z „infrastrukturnim“ podsistemom vseevropskega železniškega sistema za konvencionalne hitrosti (16),
-
Sklep Komisije 2011/291/EU z dne 26. aprila 2011 o tehnični specifikaciji za interoperabilnost v zvezi s podsistemom tirnih vozil „lokomotive in potniška tirna vozila“ vseevropskega železniškega sistema za konvencionalne hitrosti (17),
-
Sklep Komisije 2011/314/EU z dne 12. maja 2011 o tehnični specifikaciji za interoperabilnost v zvezi s podsistemom „vodenje in upravljanje prometa“ vseevropskega železniškega sistema za konvencionalne hitrosti (18).
(11)
Ukrepi iz tega sklepa so v skladu z mnenjem odbora, ustanovljenega v skladu s členom 29(1) Direktive 2008/57/ES -
SPREJELA NASLEDNJI SKLEP:
Člen 1
Priloga k Odločbi 2006/861/ES se spremeni v skladu s Prilogo I k temu sklepu.
Člen 2
Priloga k Odločbi 2008/163/ES se spremeni v skladu s Prilogo II k temu sklepu.
Člen 3
Priloga k Odločbi 2008/164/ES se spremeni v skladu s Prilogo III k temu sklepu.
Člen 4
Priloga k Odločbi 2008/217/ES se spremeni v skladu s Prilogo IV k temu sklepu.
Člen 5
Priloga k Odločbi 2008/231/ES se spremeni v skladu s Prilogo V k temu sklepu.
Člen 6
Priloga k Odločbi 2008/232/ES se spremeni v skladu s Prilogo VI k temu sklepu.
Člen 7
Priloga k Odločbi 2008/284/ES se spremeni v skladu s Prilogo VII k temu sklepu.
Člen 8
Priloga k Sklepu 2011/229/EU se spremeni v skladu s Prilogo VIII k temu sklepu.
Člen 9
Priloga k Sklepu 2011/274/EU se spremeni v skladu s Prilogo IX k temu sklepu.
Člen 10
Priloga k Sklepu 2011/275/EU se spremeni v skladu s Prilogo X k temu sklepu.
Člen 11
Priloga k Sklepu 2011/291/EU se spremeni v skladu s Prilogo XI k temu sklepu.
Člen 12
Priloga k Sklepu 2011/314/EU se spremeni v skladu s Prilogo XII k temu sklepu.
Člen 13
Ta sklep se uporablja od 24. januarja 2013.
Člen 14
Ta sklep je naslovljen na države članice.
V Bruslju, 23. julija 2012

Labels: 20
7
8
0
15